Vogt var født i Drammen, hvor hans fader, [[Juridisk embedseksamen|exam. juris]] Niels Nielsen ([[1755]]-[[1809]]), der havde antaget navnet [[Vogt]], på den tid var [[købmand]]. Vogt gik i [[skole]] på [[Kongsberg]], hvor faderen havde bosat sig [[1793]], og blev [[student]] med [[udmærkelse]] [[1800]]. Allerede [[1801]] blev han ansat som [[kopist]] i et kontor under [[Finanskassedirektionen]], hvorfra han endnu samme år i samme stilling overflyttedes til [[Finanskollegiet]]s [[sekretariat]]. Her vandt han hurtig sine overordnedes, frem for alle grev [[Ernst Heinrich von Schimmelmann|E.H. Schimmelmanns]] yndest. I [[1806]] tog han juridisk embedsexamen og blev så [[1807]] [[fuldmægtig]] i sit gamle kontor. I denne stilling opholdt han sig fra novwmber 1807 til maj [[1808]] i [[Rensborg]].
Politik Historie Organisationer Uddannelsesinstitutioner